KOMISIJOS REGLAMENTAS (EB) Nr. 1531/2005
2005 m. rugsėjo 21 d.
nustatantis nevalytos medvilnės apskaičiuotą produkciją ir nuo jos priklausantį laikiną orientacinės kainos sumažinimą 2005-2006 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Graikijos stojimo aktą, ypač į jo 4 protokolą dėl medvilnės (1),
atsižvelgdama į 2001 m. gegužės 22 d. Tarybos reglamentą (EB) Nr. 1051/2001 dėl pagalbos medvilnės gamybai (2), ypač į jo 19 straipsnio 2 dalies pirmą įtrauką,
kadangi:
(1)
2001 m. rugpjūčio 2 d. Komisijos reglamento (EB) Nr. 1591/2001, nustatančio išsamias pagalbos schemos medvilnės sektoriui taikymo taisykles (3), 16 straipsnio 1 dalyje numatyta, kad Reglamento (EB) Nr. 1051/2001 14 straipsnio 3 dalies pirmojoje pastraipoje nurodytas nevalytos medvilnės produkcijos apskaičiavimas ir nuo to priklausantis laikinas orientacinės kainos sumažinimas nustatomas iki atitinkamų prekybos metų rugsėjo 10 d.
(2)
Reglamento (EB) Nr. 1051/2001 19 straipsnio 2 dalyje numatyta, kad produkcija apskaičiuojama atsižvelgiant į derliaus prognozes.
(3)
Pagal Reglamento (EB) Nr. 1051/2001 14 straipsnio 3 dalies pirmą pastraipą laikinas orientacinės kainos sumažinimas yra apskaičiuojamas remiantis minėto reglamento 7 straipsnio nuostatomis, tačiau faktinę produkciją pakeičiant apskaičiuota produkcija, pridėjus 15 %.
(4)
Šiame reglamente numatytos priemonės atitinka Grūdų valdymo komiteto nuomonę,
PRIĖMĖ ŠĮ REGLAMENTĄ:
1 straipsnis
1. 2005-2006 prekybos metams apskaičiuota nevalytos medvilnės produkcija nustatoma taip:
-
1 050 000
tonų Graikijai,
-
315 423
tonos Ispanijai,
-
611
tonų Portugalijai.
2. 2005-2006 prekybos metams nustatomas toks laikinas orientacinės kainos sumažinimas:
-
34,654
EUR už 100 kg Graikijai,
-
25,299
EUR už 100 kg Ispanijai,
-
0
EUR už 100 kg Portugalijai.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugsėjo 21 d.